Smokie

**Smokie** er et britisk poprock-band. Bandet startet i Bradford, England i 1965 under navnet The Yen og senere byttet de navn til The Sphynx og senere Essence. Som Essence turnerte bandet til små klubber i Bradford. I 1968 byttet de navn til The Elizabethans og i 1970 til Kindness. Bandet kom i kontakt med låtskriverne Mike Chapman og Nicky Chinn i 1974, som sørget for å gi bandet bandet platekontrakt med RAK Records. Bandet skiftet navn til Smokey og begynte å spille inn debutalbumet *[[Pass It Around]]*, som kom ut i februar 1975. Etter utgivelsen av to album kom bandet i konflikt med sangeren Smokey Robinson, og endret stavemåten til Smokie for å unngå forveksling. Deres største hit, «Living Next Door to Alice», ble utgitt i 1976.

Debutalbumet *[[Pass It Around]]* ble ikke noen suksess og fikk ingen listeplasseringer. Albumet som kom etter derimot, *Changing All the Time*, som ble utgitt i september samme år, inneholdt hitsinglene «If You Think You Know How to Love Me og «Don't Play Your Rock 'n' Roll to Me» – begge skrevet av Chinn-Chapman – og markerte starten på bandets karriere. Albumet i seg selv derimot, klarte bare å klatre seg opp på 18.-plass på den britiske og 16.-plass på den tyske albumlisten. Albumet etter, *Midnight Café*, nådde en sjetteplass i Tyskland og kom også inn på VG-lista Topp 40 i Norge for første gang. Men senere det året, fikk albumet sin virkelige store hit, da singelen «Living Next Door to Alice» kom ut i november 1976. I Norge toppet den VG-lista Topp 20 i hele 12 uker i 1977, og var på listen 33 uker. Singelen etterpå, «Lay Back in the Arms of Someone», kom høyest på 3.-plass, og en av de to sangene som blokkerte for at singelen skulle nå førsteplassen, var faktisk «Living Next Door to Alice». 

*Bright Lights and Back Alleys*, som kom ut i 1977, er bandets mest solgte album. I Norge nådde det førsteplass og lå på lista i 24 uker.

Da Chris Norman i 1986 bestemte seg for å satse for fullt på solokarrieren sin, tok Alan Barton over som vokalist. Barton var en god venn av Norman og var tidligere medlem av bandet Black Lace. Trommeslageren Pete Spencer sluttet samtidig og ble erstattet av Steve Pinnell, og i tillegg kom en keyboardist med på laget, Martin Bullard.

I 1995 skjedde en tragisk ulykke med turnebussen til bandet. De var på vei til flyplassen i Düsseldorf da bussen kjørte av veien. Alan Silson, Terry Uttley og Alan Barton var bandmedlemmene som var med bussen. Silson og Uttley ble begge hardt skadd, men verst var skadene på Alan Barton. Etter fem dager på intensiven døde han av skadene han hadde pådratt seg.
Mike Craft tok nå over som vokalist. Året etterpå sluttet også Alan Silson i bandet, og Terry Uttley ble dermed bandets eneste originalmedlem.

Smokie har i senere år spilt mye i Norge og er derfor blitt stemplet som «norgesvenner».

## Bandmedlemmer
### Nåværende medlemmer
* Martin Bullard – keyboard (1986&ndash;)
* Steve Pinnell – trommer (1986&ndash;)
* Mick McConnell – sologitar, sang (1996&ndash;)
* Luke Bullard  – bassgitar (2019&ndash;)
* Pete Lincoln – sang, rytmegitar, bassgitar (2021&ndash;)

### Tidligere medlemmer
* Terry Uttley – bassist (1964–1964, 1968–2021, siste originalmedlem, døde i 2021)
*Arthur Higgins - bassgitar, sang (1966-1968)
*Chris Norman - sang, rytmegitar (1974-1986)
*Alan Silson - gitar (1974-1996)
*Pete Spencer - trommer (1974-1986)
*Alan Barton - sang, gitar (1986-1995, død 1995)
*Mike Craft – sang, gitar (1995&ndash;2021)

## Diskografi
**Album**

**Singler (utvalg)**
*Topp 10 på UK Singles Chart

*  «If You Think You Know How to Love Me» (1975) (#3)
*  «Don't Play Your Rock 'n' Roll to Me» (1975) (#8)
*  «Living Next Door to Alice» (1976) (#5)
*  «It's Your Life» (1977) (#5)
*  «Oh Carol» (1978) (#5)
*  «Living Next Door to Alice (Who the F**k Is Alice)» (1995) (#3)

## Referanser


## Eksterne lenker
* 
* 
*